En pige fra 2. klasse og en hundelufter fik onsdag Kløftenfestivallens hegn ned over sig. Nu er alle hegn sikret med pløk og strop.

Annonce

Haderslev: Der skulle tre voksne mænd til at befri en lille pige fra Kløften Festivals høje hegn langs Christiansfeldvej, efter at det onsdag cirka 14.45 væltede ned over hende, da hun kom cyklende langs hegnet. En hundelufter, der hjalp med at befri pigen, blev selv fanget under det væltede hegn, da en kastevind pludselig fik fat i gitterværket: - Jeg går tur med hunden og hegnet vælter pludselig ned over mig. Det er kun ved at bruge alle mine kræfter, at jeg kan bevæge mig. Og heldigvis kommer der en rask gut fra Kløften-festivallen og hjælper mig, fortæller Kent Bille.

Annonce

Hårtop

Da han slipper ud under hegnet, ser han noget. - Jeg ser en lille hårtop stikke ud under hegnet lidt længere henne og frygter det værste. Det er jo et tungt hegn med masser af jern. Jeg løber derhen, mens jeg råber hjælp, og heldigvis kommer der en anden mand, og der en en bilist, der stopper op og hjælper til. Men vi skal være tre for at løfte hegnet op, fortæller Kent Bille. Pigen er tilsyneladende sluppet uden skader, og hun tager det ifølge vidnet flot og siger, at hun har det godt. Hun græder i hvert fald ikke. - Det gik heldigvis godt, men det kan jo gå helt galt, hvis det sker, når nogen kommer med stor fart på cykelstien. De skal vist se at få gjort noget ved det hegn, siger Kent Bille.

Annonce

Hegnet sikret